
Tisztelt Képviselő- testület!

Pásztor Tamás levélben fordult hozzám, melyben felajánlja Önkormányzatunknak a tulajdonában lévő martfűi 086/31 és 086/32 hrsz alatt lévő, szántó művelési ágú ingatlanokat, 4.000.000,- Ft vételárért. A levél előterjesztésem mellékletét képezi.
A mező- és erdőgazdasági földek forgalmáról szóló 2013. évi CXXII. törvény 11. § (2) bekezdés c) pontja szerint „A föld tulajdonjogát a föld fekvése szerint illetékes települési önkormányzat közfoglalkoztatás és szociális földprogram és településfejlesztés céljára szerezheti meg.”
Az ingatlanok a 442-es közút és az ipari parkba vezető út kereszteződése mellett helyezkednek el, megvásárlásuk hosszútávon településfejlesztési célokat szolgálna. A terület térképe előterjesztésem melléklete.
A tulajdonos levelében leírta, hogy édesapjával haszonkölcsön szerződést kötött.
Fenti törvény 70. § (2) bekezdésében foglaltak szerint, „E törvény hatályba lépésekor fennálló, határozatlan időre vagy határozott időtartamra kötött haszonkölcsön- szerződés 2014. december 31-vel megszűnik.”
A Földhasználati lap szerint a haszonkölcsön bejegyzése 2011. 01.01, mely a törvény rendelkezésének megfelelően megszűnt. A tulajdoni lap szerint az ingatlanok per és teher mentesek.

Határozati javaslat:
……. /2015.(…….) határozat
A martfűi 086/31 és 086/32 hrsz-ú szántó megvásárlásáról
Martfű Város Önkormányzata Képviselő –testülete megtárgyalta a martfűi 086/31 és 086/32 hrsz-ú szántó megvásárlására vonatkozó előterjesztést és az alábbiak szerint döntött:

A Képviselő- testület megvásárolja a martfűi 086/31 és 086/32 hrsz-ú szántó területeket településfejlesztés céljára.
A Képviselő- testület az ingatlanok vételárát – 4.000.000, -ot, a 2015. évi költségvetése általános tartalékkeretének terhére biztosítja.
A Képviselő- testület felhatalmazza a polgármestert az adás-vételi szerződés aláírására, valamint a tulajdonjog bejegyzés iránti kérelemnek a Szolnoki Körzeti Földhivatalhoz való benyújtására.
Erről értesülnek:
1. Jász-Nagykun-Szolnok Megyei Kormányhivatal
2. Valamennyi képviselő helyben
3. Pásztor Tamás 5435 Martfű, Kassák L. út 22.
4. Pénzügyi és Adóügyi Iroda 
5. Városfejlesztési és Üzemeltetési Iroda
6. Irattár
Martfű, 2015. október 20.

                                                                                                   Dr. Papp Antal
                                                                                                      polgármester

